**СЪОБЩЕНИЕ ЗА МЕДИИТЕ**

**17.05.2020 г. - Ден за съпричастност със засегнатите от ХИВ/СПИН**

Международният ден за съпричастност със засегнатите от ХИВ/СПИН се отбелязва всяка година в третата неделя от месец май. В световен мащаб на този ден стотици хиляди хора от над 1 200 организации в 115 страни участват в най-голямото и най-старо събитие, свързано с проблема ХИВ/СПИН. За първи път този ден се отбелязва на 2 май 1983 г. в Сан Франциско и Ню Йорк.

Днес десетки хиляди хора по света запалват свещи и организират шествия, в памет за жертвите на болестта. В България денят се отбелязва от 1992 година, в подкрепа на живеещите с вируса на СПИН, за повишаване на информираността и чувствителността към този проблем, за намаляване на свързаната с ХИВ/ СПИН стигма и ангажиране на обществото в борбата срещу СПИН.

През 2019 г. в страната около 341 000 лица са се изследвали и са узнали своя ХИВ-статус.   
От новорегистрираните с ХИВ-инфекция през изминалата година 85,3% са се инфектирали по сексуален път, а 14,3% са се инфектирали при инжекционна употреба на наркотици. Запазва се тенденцията броят на новорегистрираните мъже да е над пет пъти по-голям от този на жените. Най-засегната е възрастовата група 30-39 г. - 41%, следвана от възрастовата група 20-29 г. – 24%.